సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బిగ్ బాస్: ఆ ముగ్గురిలో వెళ్లిపోయేది ఎవరో!
సోమవారం నుంచి శుక్రవారం వరకు బిగ్ బాస్ షోపై ప్రేక్షకుల అభిప్రాయాలు ఎలా ఉన్నా శనివారం వచ్చే సరికి మాత్రం ఆసక్తి పెరిగిపోతుంది.
TNN | Updated:
Aug 6, 2017, 10:23AM IST
సోమవారం నుంచి శుక్రవారం వరకు బిగ్ బాస్ షోపై ప్రేక్షకుల అభిప్రాయాలు ఎలా ఉన్నా శనివారం వచ్చే సరికి మాత్రం ఆసక్తి పెరిగిపోతుంది. కారణం ఎన్టీఆర్. శని, ఆదివారాలు ఎన్టీఆర్ వచ్చి చెప్పే విషయాలతో పాటు నాలుగు రోజులపాటు హౌజ్&zwnj;మేట్స్ చేసిన కొంటె, చిలిపి చేష్టలను ప్రేక్షకులకు వివరిస్తూ ప్రేక్షకులకు వినోదం పంచుతున్నారు. ఈ శనివారం కూడా షో చాలా ఆసక్తికరంగా నడిచింది. ఈసారి ఎలిమినేషన్ జోన్&zwnj;లోకి మొత్తం ఆరుగురిని బిగ్ బాస్ నామినేట్ చేసిన విషయం తెలిసిందే. వారిలో ధనరాజ్, శివ బాలాజీ, మహేష్ కత్తి, సమీర్, కల్పన, ముమైత్ ఖాన్ ఉన్నారు. అయితే వీరిలో ముగ్గురు సేఫ్ జోన్&zwnj;లోకి వెళ్లిపోయినట్లు శనివారం ఎపిసోడ్&zwnj;లో ఎన్టీఆర్ ప్రకటించారు.
ధనరాజ్, శివ బాలాజీ, మహేష్ కత్తి సేఫ్ జోన్&zwnj;లోకి వెళ్లిపోయారు. ఇక మిగిలింది.. కల్పన, సమీర్, ముమైత్. వీరిలో ఎవరు ఎలిమినేట్ కాబోతున్నారో ఆదివారం తెలిసిపోతుంది. ఇదిలా ఉండగా.. శనివారం ఎపిసోడ్&zwnj;లో హౌజ్&zwnj;మేట్స్&zwnj;కి ఎన్టీఆర్ పెట్టిన టాస్క్ అదిరింది. బిగ్ బాస్ ఓ 20 రకాల లక్షణాలను చీటీలపై రాసి వాటిని ఓ గాజు బౌల్&zwnj;లో ఉంచారు. వాటిలోని చీటీలను హౌజ్&zwnj;మేట్స్ ఒక్కొక్కరిగా తీసి చీటి మీద రాసి ఉన్న లక్షణాన్ని గట్టిగా చదవాలి. ఆ లక్షణం అక్కడున్నవారిలో ఎవరికి ఉందని అనుకుంటున్నారో వారి ముఖం మీద చీటీని చించి, దానికి కారణం కూడా చెప్పాలి. ఈ టాస్క్ చాలా ఆసక్తికరంగా సాగింది.